अगले माह शुरू होगी अंत्योदय ट्रेन, न्यूनतम किराया 437 रुपए
सागर | अगले महीने से शुरू होने वाली अनरिजर्व सुपर फास्ट अंत्योदय ट्रेन का कम से कम किराया 437 रुपए होगा। यह किराया वर्तमान में चलाई जा रही मेल व एक्सप्रेस गाड़ियों के बेस किराए के मुकाबले 15 फीसदी अधिक रहेगा। रेलवे बोर्ड के डायरेक्टर पैसेंजर मार्केटिंग विक्रम सिंह ने इस संबंध में सभी जोन के सीसीएम को किराए की जानकारी पहुंचा दी है। उनका कहना है कि जिस जोन से भी अंत्योदय ट्रेन चलेगी, वहां से गंतव्य तक का बेस फेयर 437 रुपए होगा। मेल व एक्सप्रेस का बेस किराया 382 रुपए होता है। जबकि अंत्योदय एक्सप्रेस का बेस किराया 422 रुपए होगा। इसमें और अंत्योदय ट्रेन के बेस किराए में 15-15 रुपए सुपर फास्ट चार्ज जुड़ा हुआ है।
सिटी न्यूज
hin_Deva hin_Deva mai_Deva